hotchpotch/miracl-hf-unified huggingface dataset:
Lloyd Banks
Christopher Charles Lloyd (Amezaliwa tar. 30 Aprili 1982), anafahamika zaidi kwa jina lake la kisanii kama Lloyd Banks, ni rapa wa kimarekani na mmoja wa kundi la G-Unit.
Lloyd Banks alizaliwa na mzee Christopher Lloyd mjini Baltimore, Maryland na akakulia mjini South Jamaica, Queens. Mama yake ni Mpuerto Rico na baba yake ni Mmarekani mweusi.
Wakati wazazi wa Banks wangali vijana hawakuwahi kuoana hadi alivyokuja kuzaliwa Banks. Baba yake aliambulia zaidi utoto wa Banks akiwa jela, na kumuacha Banks akilelewa na mama yake huku akiwa anapata msaada kutoka kwa ndugu wa baba wa Banks. Mamam yake Lloyd Banks alikuwa na kawaida ya kumuacha Lloyd akiwa anaangaliwa na kaka yake Lloyd pindi tu mama aendapo mizungukoni
Akiwa mdogo Banks alianza kuandika vitu vinanvyofanana na maishairi na kuanza kuvifanyia mazoezi. Kwa bahati nzuri Lloyd akapata moyo zaidi na kuanza kurap katika baadhi ya mitaa iliyopo mjini New York.
Kwakweli iliwagusa baadhi ya watu na kuanza kumshangaa Lloyd anavyo fanya mambo ya ajabu mtaanii hapo. Akawa anahifadhi baadhi ya mashari kisha anaenda kushiriki katika mashindano ya mtaani, huku akiwa anabuni nanma ya kuwavuta watu, pia na majigambo yasiyozulika na kuanza kujivumisha kuwa yeye ni mmbora zaidi.
Tony Yayo, ni mkubwa kiumri na anauzoefu katika muziki wa rap, alijiunga na 50 Cent katika safari ya kumtafutia soko Nas, Cash Money na Ruff Ryders. Banks yeye alibaki nyumbani akimsubiri 50 Cent na Yayo kurudi huko safarini.
Banks yeye alianza kuimba mtaani huku akizunguka katika nyumba za majirani huku akizidi kujitamba mtaani.
Baadae alichukuliwa na mtaarishaji mmoja wa muziki wa jirani kwao na kuanza kutengeneza tepu za nyimbo mchanganyiko za kienyeji. Lloyd Banks ameanza kujulikana na kupewa heshima baada ya kutoa sini ya tepu mchanganyiko.
Makala kuu ya albamu za Lloyd Banks
Tony Yayo
Marvin Bernard (Amezaliwa tar. 31 Machi 1978), anafahamika zaidi kwa jina lake la kisanii Tony Yayo, ni mwanamuziki wa rap kutoka nchini Marekani, pia ni mmoja kati ya mwanakundi la G-Unit.
Ágreda
Ágreda ni mji mdogo wa mkoa wa Soria katika jimbo la Kastila-Leon la Hispania. Kutokana na sensa iliyofanyika mwaka 2004 na (INE), manisipaa hiyo hadi sasa inaidadi ya wakazi wapatao 3,215.
Almarza
Almarza ni mji mdogo wa mkoa wa Soria katika jimbo la Kastila-Leon la Hispania. Kutokana na sensa iliyofanyika mwaka 2004 na (INE), manisipaa hiyo hadi sasa inaidadi ya wakazi wapatao 609.
Arancón
Arancón ni kijiji kidogo cha mkoa wa Soria katika jimbo la Kastila-Leon la Hispania. Kutokana na sensa iliyofanyika mwaka 2006 na (INE), manisipaa hiyo hadi sasa ina idadi ya wakazi wapatao 108.
Sanaa Lathan
Sanaa McCoy Lathan (Amezaliwa tar. 19 Septemba 1971) ni mwigizaji mteule wa tuzo ya Tony (Tony Award) kama mwigizaji bora filamu wa kike Marekani.
Indi
Indi ni elementi. Namba atomia yake ni 49 kwenye mfumo radidia na uzani atomia ni 114.818. Jina limepatikana kutoka kwa rangi ya indigo au buluu ya Kihindi katika taswirangi yake.
Ni metali haba na laini yenye rangi ya kifedha-nyeupe.
Hupatikana hasa katika mitapo za zinki.
Indi ina matumizi mengi ila tu kutokana na uhaba wake hutumiwa zaidi katika kampaundi si metali tupu. Siku hizi sehemu kubwa hutumiwa kwa umbo la oksidi ya indi katika skrini nyembamba za kompyuta na televisheni. Matumizi mengine ni ya kilainishaji ndani ya mashine.
Delaware
Delaware ni jimbo la kujitawala la Maungano ya Madola ya Amerika au Marekani. Iko kwenye pwani la Atlantiki upande wa mashariki ya Marekani bara. Imepakana na majimbo ya Pennsylvania, Maryland na kwa kilomita chache pia na New Jersey. Mji mkuu ni Dover lakini mji mkubwa ni Wilmington.
Jina la jimbo latokana na mto Delaware na hori la Delaware ambazo zote ziliitwa kwa heshima ya mkabaila Mwingereza De La Warr katika mnamo mwaka 1600.
Delaware ni jimbo dogo lenye eneo la 6,452 km² na wakazi 783,600 pekee. Kati ya majimbo ya Marekani ni jimbo lenye mapato ya juu kwa kila raia. Sheria zake za kodi ya mapato ni nafuu hivyo makampuni mengi yamepeleka ofisi zao hapa. Menginyevyo uzalishaji hi hasa mazao ya kilimo pamoja na ufugaji kuku.
Ilianzishwa kama kituo cha biashara ya Uswidi mwaka 1638 iliyovamiwa na Uholanzi na kuwa baadaye koloni ya Uingereza tangu 1664. Delaware ilikuwa koloni ya kwanza ya kukubali katiba mpya ya Maungano ya Madola ya Amerika baada ya uasi wa koloni 13 za Uingereza katika Amerika ya Kaskazini.
Spika
Spika (kutoka Kiingereza "speaker" "msemaji") ni cheo cha mwenyekiti wa bunge katika nchi zinazofuata urithi wa kisiasa wa Uingereza. Nchi nyingi zilizokuwa koloni za Uingereza kama vile Marekani, Uhindi, Tanzania, Kenya, Nigeria, Australia au New Zealand huwa na cheo hiki hasa zikitumia lugha ya Kiingereza kama lugha rasmi. Neno la Kiingereza limepokelewa pia katika lugha ya Kiswahili.
Katika nchi zisizo na urithi wa Kiingereza vyeo kama mwenyekiti au rais wa bunge hutumiwa.
Kazi yake ni kuratibu shughuli na majadiliano ya bunge. Huamua juu ya maswali ya utaratibu bungeni, ufuatano wa wabunge katika majadiliano , kutangaza matokeo ya kura bungeni na kadhalika. Ndiye mwakilishi wa bunge kwa ujumla.
Cheo cha spika kimepatikana mara ya kwanza katika bunge la Uingereza mwaka 1377 na huyu spika wa kwanza alikuwa mkabaila Thomas Hungerford. Aliitwa "spika" (msemaji) kwa sababu kazi yake ilikuwa kutamka maazimio ya bunge mbele ya mfalme.
Kuna mapokeo mbalimbali yanayoendelezwa katika nchi zenye urithi wa mapokeo ya kisiasa ya Uingereza ingawa ni tofauti katika kila nchi mapokeo gani yaendelea au la.
Kati ya mapokeo haya ni nafasi ya spika kuwa asishikamane na upande wowote kati ya vyama vya bunge. Haya yametokea kwenye msingi wa nafasi ya spika kabla ya kuwepo kwa vyama katika historia ya Uingereza.
Alama ya spika huwa mara nyingi ni siwa ambayo ni aina ya rungu ya dhahabu inayobebwa na mtumishi wa bunge mbele ya spika akiingia bungeni. Nchi kama Uhindi, Kenya au Tanzania zimetengeneza siwa inayolingana na utamatuni wao. Siwa hutazamiwa kama kielelezo halisi cha Mamlaka ya Spika anapokuwa anatekeleza shughuli za Bunge.
Nchi kadhaa zimepokea kawaida ya kuwa spika akipenda kuchaguliwa upya hapingwi na mgombea mwingine katika jimbo lake la uchaguzi.
Katika nchi nyingi zneye cheo hiki wabunge wakihotubia bunge huelekeza matamko yote kwa spika si kwa wabunge wenzao.
Paul Hermann Müller
Paul Hermann Müller (12 Januari 1899 – 12 Oktoba 1965) alikuwa mwanakemia kutoka nchi ya Uswisi. Hasa alichunguza dawa za kuua wadudu. Mwaka wa 1948 alikuwa mshindi wa Tuzo ya Nobel ya Tiba.
Aliud
Aliud ni mji mdogo wa mkoa wa Soria katika jimbo la Kastila-Leon la Hispania. Kutokana na sensa iliyofanyika mwaka 2006 na (INE), manisipaa hiyo hadi sasa inaidadi ya wakazi wapatao 25.
Pennsylvania
Pennsylvania ni jimbo la kujitawala la Muungano wa Madola ya Amerika au Marekani. Iko kaskazini-mashariki ya nchi ikipakana na majimbo ya Ohio, West Virginia, Maryland, Delaware, New Jersey na jimbo la New York. Kona ya kaskazini-magharibi yagusa Ziwa Erie na Kanada iko ng'ambo ya ziwa hili.
Mji mkuu ni Harrisburg lakini mji mkubwa ni Philadelphia. Kwa miji mingine, angalia Orodha ya miji ya Pennsylvania.
Jina la jimbo latokana na jina la William Penn aliyepewa ardhi ya kuanzisha makazi kwa ajili ya kundi la kidini la Maquaker. Jina la jimbo latafsiriwa kama "misitu ya Penn". Pennsylvania ilikuwa moja ya makoloni 13 asilia ya Uingereza yaliyoasi dhidi ya nchi mama baada ya mwaka 1776 na kuanzisha Muungano wa Madola ya Amerika .
Pennsylvania ina wakazi 12,281,054 kwenye eneo la 119,283 km². Zaidi ya nusu huishi katika maeneo ya miji mikubwa Pittsburgh na Philadelphia. Kaskazini ya jimbo ina watu wachache.
Sehemu kubwa ya eneo la jimbo ni milima ya Appalachi. Mito mikubwa ni Monongahela, Allegheny na Ohio.
New York (jimbo)
New York ni jimbo la kujitawala la Maungano ya Madola ya Amerika au Marekani. Iko kwenye pwani la kaskazini-mashariki ya nchi ikipakana na majimbo ya Pennsylvania, Vermont, Massachusetts, Connecticut na New Jersey halafu nchi jirani ya Kanada.
Mji mkuu ni Albany lakini mji mkubwa ni New York.
Jimbo lina wakazi 19,254,630 kwenye eneo la 141,205 km².
Mto mkubwa ni Mto Hudson.
Ilikuwa moja ya koloni 13 asilia za Uingereza zilizoasi dhidi ya nchi mama tangu mwaka 1776 na kuanzisha Maungano ya Madola ya Amerika.
New York census data kutoka Factfinder.census.gov
Marguerite Yourcenar
Marguerite Cleenewerck de Crayencour, jina la kisanii: Marguerite Yourcenar (Brussels, Ubelgiji, 8 Juni 1903-Mount Desert Island, Marekani, 17 Desemba 1987) alikuwa mwandishi na mshairi kutoka nchi ya Ubelgiji-Ufaransa.
Rocha Chimera
Rocha Chimera ni mwandishi wa Kenya.
Miami
Miami ni mji wa Marekani katika jimbo la Florida mwenye wakazi 480,00 na pamoja na rundiko la jiji ni takriban milioni 2.2 katika eneo lake. Mji upo m 2 kutoka juu ya usawa wa bahari.
Mji ulianzishwa mwaka 1896 ukiwa na wakazi 300 pekee. Ukakua sana baada ya vita kuu ya kwanza ya dunia. Baada ya mapinduzi ya Fidel Castro katika Kuba ulipokea wakimbizi wengi kutoka kisiwa kile na kuwa kitovu cha utamaduni wenye lugha ya Kihispania katika Marekani.
Sehemu muhimu ya uchumi ni utalii.
Tia Carrere
Tia Carrere (Jina la kuzaliwa: Althea Rae Duhinio Janairo alizaliwa tar. 2 Januari 1967) ni mwigizaji filamu wa Kihawaii, mwanamitindo na pia mwimbaji, anafahamika sana kwa jina la Cassandra kutoka katika filamu alioshirikishwa iitwayo Wayne's World na katika mfululizo wa kipindi cha TV kiitwacho Relic Hunter.
Tia alizaliwa mjini Honolulu, Hawaii na wazazi wa Filipino, Carrere toka mtoto alikuwa na ndoto za kuwa mwimbaji, japokuwa alinguka katika mzunguko wa mwanzo wakati wa kumtafuta nyota bora wa uimbaji kwa mwaka wa 1985, hapo alikuwa na umri wa miaka 17.
Mwaka uliofuatia alibahatika kuwa mmoja wa washiriki wa kampunini ya kutengeneza filamu na kudhamini maarufu kama Broadway, filamu ilikwenda kwa jina la "Zombie Nightmare" iliyofanyika mwaka 1986.
Mnamo mwezi wa Februari ya mwaka wa 2000 Carrere alitatarikiana na mumewe wa kwanza aitwae Elie Samaha; na kuolewa tena na mwandishi wa picha bwana Simon Wakelin mnamo tarehe 31 Desemba ya mwaka 2002. Kwa pamoja wana mtoto mmoja wa kike aitwae Bianca, aliezaliwa tarehe 25 Septemba ya mwaka 2005. Kwa sasa Carrere anaishi mjini Toronto, Kanada.
Diether Ocampo
Diether Ocampo Pascual, maarufu kama Diether Ocampo (alizaliwa 19 Julai 1976), ni mwigizaji wa filamu na mwimbaji kutoka nchi ya Ufilipino.
Ocampo ni mshirika wa ABS CBN's maarufu kama Star Magic. Pia ni mmoja kati ya wamiliki wa jarida la wanaume linalojulikana kama Uno.
Ocampo anashikilia rekodi ya kuwa msanii pekee aliyesimama kama nyota katika tamthilia nyingi(10) kuliko msanii yeyote nchini katika historia ya sanaa. Katika mwaka 2007 pekee, amesimama kama nyota katika tamthilia za “Palimos ng Pag-ibig”, “Rounin”, “Princess Sarah” na “Margarita”.
Mbele ya kipaza sauti, Diether Ocampo anajulikana kama “Kapteni Mongrel” na bendi yake inayojulikana kama “Blow”. Katika bendi yake yeye ni muimbaji kiongozi, akishirikiana vema na, Kessenth "Col. Cabron " Cheng (mpiga Gitaa la solo), Emil Buencamino (Mpiga ngoma), Jasper “Pepe” Ong (Muimbaji msaidizi), na Empi K. Martinez "Obi Wakantoti" (mpiga gitaa la besi). Mpaka sasa bendi ina albamu mbili, Nice & Hard (2003) na Rock Manila (2005).
Guantanamo Bay
Guantanamo Bay au Hori ya Guantanamo (kwa Kihispania Bahía de Guantánamo) ni hori ya Bahari ya Karibi inayoingia kusini mwa kisiwa cha Kuba yenye upana wa km 20 na urefu wa km 8.
Ni pia jina la kituo cha kijeshi cha Marekani chenye eneo la km² 117,6 kilichopo kwenye kisiwa cha Kuba. Eneo hili lilikodishwa na Kuba kwa Marekani mwaka 1903 kwa muda wa miaka 99. Wakati ule Kuba ilitwaliwa na wanajeshi Wamarekani baada ya Vita ya Marekani dhidi Hispania ya 1898. Marekani ilidai kibali cha Kuba kwa utawala kwake juu ya Guantanamo Bay kama sharti kabla ya kuondoa jeshi lake.
Kwa sababu hiyo serikali ya Kuba ya mapinduzi ya 1958 haikutambua tena mapatano haya kwa sababu inadai Kuba ililazimishwa kijeshi kukubali.
Marekani imejenga bandari ya kijeshi pamoja na uwanja wa ndege na huwa na kikosi cha askari 9,500. Kuna ukuta na fensi ya kutenganisha kituo na maeneo chini ya serikali ya Kuba.
Tangu mwaka 2001 kambi la wafungwa limejengwa kituoni lenye mnamno wafungwa 1,000 hasa kutoka Afghanistan waliokamatwa baada ya mashambulio ya kigaidi ya 11 Septemba 2001 katika Marekani na vita katika Afghanistan iliyofuata. Marekani ilipeleka hapa watu waliokamatwa Afghanistan na penginepo duniani wanaoshtakiwa kuwa magaidi wa Al-Qaida au Taliban lakini ambao hawakuwa bado na kesi mbele ya mahakama.
Utaratibu huu ni nje ya sheria za Marekani na haulingani na sheria za kimataifa kuhusu kuwatendea wafungwa wa vitani.
Nchi nyingi dunani zimepinga kuwepo kwa makambi haya na kudai wafungwa watendewe ama kama wafungwa wa vita au kupelekwa mahakamani kama magaidi.
Mwaka 2007 ni bado zaidi ya wafungwa 500 kambini.
New Orleans
New Orleans ni mji wa Marekani katika jimbo la Louisiana. Ni mji mkubwa wa Louisiana ukiwa karibu na mdomo wa mto Mississippi unapoishia katika Ghuba ya Meksiko. Mji uko kati ya mto na ziwa kubwa la Lake Pontchartrain.
Hadi Julai 2005 ilikuwa na wakazi 454,863 ikaathiriwa vibaya na tufani "Katrina" iliyoharibu sehemu kubwa na idadi ya wakazi imepungua hadi kufikia 223,388 katika mwaka 2007.
Mji ulianzishwa 1718 na Wafaransa kama bandari muhimu wa koloni yao ya Louisiana. Jina la "New Orleans" (tamka "nyu orlins") ni tafsiri ya Kiingereza ya jina asilia la Kifaransa "La Nouvelle-Orléans" (tamka "la-nuvel-orlean") au "Orleans mpya" kwa heshima ya mji Orleans katika Ufaransa.
1803 eneo lote la Louisiana pamoja na mji likauzwa na mtawala Mfaransa Napoleon hivyo kuja chini ya utawala wa Marekani. Wakati ule mji ulikuwa na wakazi 10,000. Chini ya utawala wa Marekani ukakua haraka ukawa mji mkubwa katika kusini ya Marekani.
New Orleans ilikuwa kitovu cha biashara ya watumwa walioingizwa Marekani. Wakazi walikuwa mchanganyiko wa Wafaransa, Wahispania, Wamarelkani wenye lugha ya Kiingereza na pia watu huru wenye asili ya Kiafrika pamoja na watumwa.
Katika karne iliyofuata ardhi ya New Orleans ilishuka chini polepole hivyo mji uliona mafuriko makubwa kutokana na tufani ya mwaka 2005.
Bandari ya New Orleans hupokea mizigo mingi inayoendelea baadaye kupitia njia ya maji ya mto Missisippi. Vilevile mazao kutoka mashamba makubwa ya Magharibi ya Kati ya Marekani husafirishwa kupitia bandari ya New Orleans kote duniani.
Kuna viwanda vingi vya kusafishia mafuta ya petroli yanayopatikana katika Ghuba ya Meksiko. New Orleans ilikuwa pia mji wa utalii watu wakavutwa na majengo ya kihistoria ya zamani za Ufaransa. Haieleweki kama utalii unaweza kuendelea baada ya uharibifu wa tufanio Katarina.
New Orleans ni mahali ambako tamaduni mbalimbali zimekutana na kuchanganyika: Wafaransa, watu wa Karibi, watumwa wenye asili ya Afrika, Wahispania kutoka Meksiko na Waingereza.
Mji ni mahali pa muziki hutazamiwa kama mama wa muziki ya Jazz na pia staili ya "Rhythm and Blues" iliyokuwa msingi wa "Rock ’n’ Roll". Louis Amstrong aliyekuwa mpiga tarumpeta wa Jazz mashuhuri duniani alikuwa mkazi wa mji.
Kila mwaka wakati wa wikendi mbili mwisho wa Aprili na mwanzo wa Mei kuna sherehe ya Jazz. Mwezi wa Agosti kuna sherehe nyingine ya Jazz kwa heshima ya Louis Amstrong. Watu wengi hutembelea New Orleans hasa kwa sherehe ya Mardi Gras ambayo ni aina ya karnivali kabla ya kipindi cha kwaresima.
Volta (ziwa)
Ziwa la Volta ni bwawa kubwa kwenye mto Volta nchini Ghana iliyopatikana tangu kufungwa kwa mwendo wa mto Volta kwa lambo la Akosombo kuanzia mwaka 1965.
Ziwa Volta ni ziwa kubwa kabisa duniani lililoundwa na watu. Urefu wake ni zaidi ya kilomita 500. Bwawa lapokea maji ya mito miwili Volta Nyeusi na Volta Nyeupe. Hutoka katika lambo kama mto Volta na kuishia katika Atlantiki.
Lambo la Akasombo likafungwa mwaka 1965. Wakati ule watu 78.000 walihamaishwa kutoka makazi yao. Lambo latengeneza umeme kwa ajili ya mahitaji ya Ghana.
John Agyekum Kufuor
John Kofi Agyekum Kufuor (* 8 Desemba 1938 mjini Kumasi, Ghana) ni mwanasiasa. Alikuwa rais wa 11 wa Ghana tangu 7 Januari 2001 hadi 7 Januari 2009.
Uchaguzi wake ulikuwa badiliko la kwanza la mkuu wa nchi kufuatana na katiba bila kuingilia kwa jeshi. Alipata asilimia 48,4 za kura katika awamu ya kwanza wa uchaguzi akachaguliwa na 52,45% katika awamu ya pili akimfuata rais mtangulizi wake Jerry Rawlings.
Kufuor amezaliwa katika kabila la Waashanti na familia ya Wakristo wakatoliki. Baada ya shule alisoma chuo cha Premeph College mjini Kumasi akaendelea kusoma sheria na siasa kwenye chuo kikuu cha Oxford (Uingereza) hadi digrii ya kwanza. 1961 akawa mwanasheria katika Uingereza.
Tangu kurudi Ghana alijiunga na utumishi wa serikali akawa kaimu waziri wa mambo ya nje na mwakilishi wa Ghana kwenye Umoja wa Mataifa na Umoja wa Muungano wa Afrika kati ya 1969 na 1971.
1969 alikuwa kati ya waanzilishaji wa chama cha maendeleo (Progress Party -PP) na 1979 akashiriki katika mkuundwa kwa chama cha Popular Front Party (PFP). Hadi mapinduzi ya kijeshi ya 1972 na mapinduzi ya Rawlings ya 1981 alikuwa mbunge na kila safari alikamatwa na kutupwa jela kwa muda.
1996 aligombea urais mara ya kwanza akashindwa na Rawlings. 1998 akatangazwa tena kama mgombea wa chama cha New Patriotic Party akateuliwa pia kuwa kiongozi wa chama. Mwaka 2000 alimshinda makamu wa Rawlings katika kura ya urais.
Alimwoa Theresa Mensah na kuzaa watoto 5 naye. Familia yote hushiriki katika kansia katoliki.
Dk. Omar Ali Juma
Dk. Omar Ali Juma (26 Juni 1941 – 4 Julai 2001) alikuwa Makamu wa Rais wa Serikali ya Awamu ya Tatu nchini Tanzania, iliyokuwa inaongozwa na Rais Benjamin William Mkapa.
Dk. Omar alizaliwa tarehe 26 Juni 1941 katika kijiji cha Wawi, Wilaya ya Chakechake, Kusini mwa Mkoa wa Pemba.
Elimu yake ya msingi aliipata katika Shule ya Msingi ya wavulana ya Chake, ambayo kwa sasa inajulikana kama Shule ya Msingi Michakaini tangu mwaka 1949 mpaka mwaka 1957.
Elimu ya sekondari aliipata katika Shule ya Sekondari ya Euan Smith Madressa, ambayo nayo hivi sasa imebadilishwa jina na kuitwa Shule ya Sekondari ya Haile Selassie tangu mwaka 1957 hadi 1960.
Kuhusu elimu ya juu aliipatia kwenye vyuo mbalimbali tofauti vilivyomo nchini Tanzania na nje.
Alianza kusoma katika Chuo Kikuu cha Moscow State, ambako alimaliza mwaka 1967 na pia mwaka 1969 alimaliza katika Chuo Kikuu cha Cairo, Misri.
Pia alisoma Chuo Kikuu cha Edimburgh ambapo napo alimaliza masomo yake mwaka 1977, akapata nafasi tena ya kwenda kusoma Chuo Kikuu cha Florida, Marekani na alimaliza mwaka 1980.
Dk. Omar aliendelea na masomo yake na mwaka 1982 alikuwa mmoja wa wahitimu katika Chuo Kikuu cha Reading, Uingereza na pia kiongozi huyu alipata fursa ya kwenda kusoma katika Chuo cha Kivukoni Ideological mwaka 1982.
Dk. Omar Ali Juma alikuwa mfanyakazi wa Serikali ya Mapinduzi ya Zanzibar tangu mwaka 1967 hadi mwaka 1984 ambapo alihamishiwa katika Serikali ya Jamhuri ya Muungano wa Tanzania mwaka 1995 hadi alipofariki dunia.
Alipokuwa mfanyakazi wa Serikali ya Mapinduzi ya Zanzibar (SMZ) alishika nyadhifa nyingi kubwa.
Mwaka 1967 - 1969 alikuwa Ofisa Wanyama Msaidizi, mwaka 1969 - 1970 alikuwa Ofisa Wanyama na mwaka 1970 hadi 1971 alikuwa Ofisa Wanyama Mwandamizi.
Mwaka 1971 -1972 alikuwa Ofisa Mifugo, pia alikuwa Ofisa Mkuu wa Mifugo katika miaka ya 1972-1978.
Wakati mwaka 1978-1984, alifanikiwa kushika wadhifa wa Mkurugenzi wa Maendeleo ya Mifugo, mwaka 1984-1987 alikuwa Katibu Mkuu Wizara ya Kilimo na Maendeleo ya Mifugo, Zanzibar, na Januari 1988 - 1995, alikuwa Waziri Kiongozi wa Serikali ya Mapinduzi Zanzibar.
Peyton Rous
Francis Peyton Rous (5 Oktoba 1879 – 16 Februari 1970) alikuwa daktari kutoka nchi ya Marekani. Hasa alichunguza virusi vinavyosababisha kensa. Mwaka wa 1966, pamoja na Charles Huggins alikuwa mshindi wa Tuzo ya Nobel ya Tiba.
Charles Huggins
Charles Brenton Huggins (22 Septemba 1901 – 12 Januari 1997) alikuwa daktari kutoka nchi ya Marekani. Baadhi ya uchunguzi mwingine alichunguza uhusiano kati ya homoni na kensa. Mwaka wa 1966, pamoja na Peyton Rous alikuwa mshindi wa Tuzo ya Nobel ya Tiba.
Msikiti
Msikiti ni mahali pa ibada kwa waumini wa dini ya Uislamu, ambapo lengo kuu ni kutekeleza wajibu wa sala chini ya imamu. Hata hivyo ukumbi unaweza kutumika pia kwa kuelimishana na kujadiliana, kama ilivyokuwa kwa masinagogi ya Wayahudi.
Waislamu wengi mara nyingi huita msikiti kwa kutumia jina la Kiarabu, ambalo ni "masjid" - مسجد — inatamkwa [ˈmæsʤɪd] (wingi wake ni: masajid kwa Kiarabu: مساجد — inatamkwa /mæˈsæːʤɪd/).
Kutoka Uarabuni misikiti imeenea duniani kote, ikiunganishwa mara nyingine na minara.
Baadhi yake inatumia sanaa ya hali ya juu.
Angela Bassett
Angela Evelyn Bassett (amezaliwa tar. 16 Agosti 1958) ni mshindi wa Tuzo ya Emmy na Academy, vilevile Tuzo ya Golden Globe akiwa kama mwigizaji bora filamu wa kike kutoka nchini Marekani.
George Wald
George Wald (18 Novemba 1906 – 12 Aprili 1997) alikuwa mwanakemia kutoka nchi ya Marekani. Hasa alichunguza mabadiliko ya kikemia ndani ya jicho. Mwaka wa 1967, pamoja na Ragnar Granit na Haldan Hartline alikuwa mshindi wa Tuzo ya Nobel ya Tiba.
Ragnar Granit
Ragnar Arthur Granit (30 Oktoba 1900 – 12 Machi 1991) alikuwa mwanafiziolojia kutoka nchi ya Uswidi. Amezaliwa nchini Ufini lakini. Hasa alichunguza mabadiliko ya umeme ndani ya jicho. Mwaka wa 1967, pamoja na George Wald na Haldan Hartline alikuwa mshindi wa Tuzo ya Nobel ya Tiba.
Haldan Hartline
Haldan Keffer Hartline (22 Desemba 1903 – 17 Machi 1983) alikuwa mwanafiziolojia kutoka nchi ya Marekani. Hasa alichunguza neva za macho. Mwaka wa 1967, pamoja na Ragnar Granit na George Wald alikuwa mshindi wa Tuzo ya Nobel ya Tiba.
Robert Holley
Robert William Holley (28 Januari 1922 – 11 Februari 1993) alikuwa mwanakemia kutoka nchi ya Marekani. Hasa alichunguza usanisi wa protini ndani ya mwili wa binadamu. Mwaka wa 1968, pamoja na Har Khorana na Marshall Nirenberg alikuwa mshindi wa Tuzo ya Nobel ya Tiba.
Har Khorana
Har Gobind Khorana (9 Januari, 1922 - 9 Novemba, 2011) alikuwa mwanakemia kutoka nchi ya Uhindi. Baadaye alihamia Marekani. Pia alifanya kazi nchini mbalimbali kama Uingereza, Uswisi na Kanada. Hasa alichunguza usanisi wa protini ndani ya mwili wa binadamu. Mwaka wa 1968, pamoja na Robert Holley na Marshall Nirenberg alikuwa mshindi wa Tuzo ya Nobel ya Tiba.
Marshall Nirenberg
Marshall Warren Nirenberg (amezaliwa 10 Aprili 1927) ni mwanakemia kutoka nchi ya Marekani. Hasa alichunguza mfumo wa kanuni za jenetiki. Mwaka wa 1968, pamoja na Robert Holley na Har Khorana alikuwa mshindi wa Tuzo ya Nobel ya Tiba.
Ice Cube
O'Shea Jackson (amezaliwa tar. 15 Juni 1969), anajulikana sana kwa jina lake la kisanii kama Ice Cube, ni rapa wa Kimarekani, mwigizaji na pia mwongozaji wa filamu. Anatazamika kama ni msanii mkubwa duniani wa muziki aina ya hip hop.
Ice Cube alianza shughuli zake za kimuziki kama mmoja wa waanzilishi wa kundi la muziki aina ya hip hop maarufu kama N.W.A., baadae akaanza shughuli za kuimba muziki akiwa peke yake bila ushirika wowote ule huku kwa mbali anaigiza filamu, kitu ambacho kilimpa mafanikio makubwa sana. Mnamo mwaka wa 1992, akamuoa Kimberly Woodruff, kwa pamoja wamezaa watoto wanne.
Mwaka huo huo wa 1992, Ice Cube akabadili dini na kuwa mwislam. Kuanzia kati kati mwa miaka ya 1990 na kuendelea, Cube aliegemea sana katika shughuli za uigizaji, na shughuli zake za kimuziki zikawa zinafiriwa kama zina fifia kwakuwa hakuwa anaangaikia sana muziki kama alivyokuwa mwanzo.
Cube akabaki kuwa kama mmoja wa waonekanao kuwa ni marapa wa West Coast rappers, kwa kuwa alikuwa akitoa msaada mkubwa sana katika vikundi vya rap. Anafahamika hasa kwa uimbaji wake vile akizungumzia siasa na sela za kibaguzi, kwasababu nyimbo nyingi za Ice zilikuwa zikifiriwa kama tiba kwa watu weusi wa Marekani.
Ice Cube alizaliwa kama O'Shea Jackson mjini South Central Los Angeles, Marekani, ni mtoto wa Doris, kalani wa hospitalini, na Andrew Jackson, ambae baadae alikuja kufanya kazi katika Chuo Kikuu cha California, Los Angeles (kwa Kiing: University of California, Los Angeles, kwa kifupi:UCLA).
Alizaliwa na kukulia mjini South Central Los Angeles. Akiwa na umri wa miaka kumi na sita, akawa na shauku saana na muziki wa hip hop, na akaanza kuandika nyimbo za rap akiwa shuleni huku akiwa anatumia kinanda cha darasani alipokuwa anasoma.
Alihitimu masoma yake katika tasisi ya teknolijia maarufu kama "Phoenix Institute of Technology" mwishoni mwa miaka ya 1987, na alisomea masomo ya kuchora ramani za majengo (kwa kiing: Architectural Drafting).
Cube na rafiki yake wa karibu aitwae Sir Jinx, wakaunda kundi la muziiki lilojulikana kwa jina la C.I.A., wakaimba nyimbo flani hivi na baadhi ya sehemu katika nyimbo hiyo wakamshirikisha Dr. Dre.
Makala ya albamu za Ice Cube
Ice Cube alipokea tuzo mbambali za filamu kipindi cha nyuma na kuteuliwa kuwa mwigizaji bora wa filamu. Hivi kalibuni ameshinda tuzo mbili:
Max Delbruck
Max Delbrück (4 Septemba 1906 – 9 Machi 1981) alikuwa mwanabiolojia kutoka nchi ya Ujerumani. Wakati wa utawala wa Hitler alihamia Marekani. Hasa alichunguza virusi vinavyoharibu vijidudu. Mwaka wa 1969, pamoja na Alfred Hershey na Salvador Luria alikuwa mshindi wa Tuzo ya Nobel ya Tiba.
Alfred Hershey
Alfred Day Hershey (4 Desemba 1908 – 22 Mei 1997) alikuwa mwanabiolojia kutoka nchi ya Marekani. Hasa alichunguza virusi vinavyoharibu vijidudu. Mwaka wa 1969, pamoja na Max Delbruck na Salvador Luria alikuwa mshindi wa Tuzo ya Nobel ya Tiba.
Salvador Luria
Salvador Edward Luria (13 Agosti 1912 – 6 Februari 1991) alikuwa mwanabiolojia kutoka nchi ya Italia. Wakati wa utawala wa Mussolini alihamia Marekani. Hasa alichunguza virusi vinavyoharibu vijidudu. Mwaka wa 1969, pamoja na Max Delbruck na Alfred Hershey alikuwa mshindi wa Tuzo ya Nobel ya Tiba.
Bernard Katz
Bernard Katz (26 Machi 1911 – 20 Aprili 2003) alikuwa mwanafiziolojia kutoka nchi ya Ujerumani. Wakati wa utawala wa Hitler alihamia Uingereza. Hasa alichunguza neva. Alipewa cheo cha "Sir" mwaka wa 1969. Mwaka wa 1970, pamoja na Ulf von Euler na Julius Axelrod alikuwa mshindi wa Tuzo ya Nobel ya Tiba.
Julius Axelrod
Julius Axelrod (30 Mei 1912 – 29 Desemba 2004) alikuwa mwanakemia kutoka nchi ya Marekani. Hasa alichunguza neva. Mwaka wa 1970, pamoja na Bernard Katz na Ulf von Euler alikuwa mshindi wa Tuzo ya Nobel ya Tiba.
Ulf von Euler
Ulf Svante von Euler-Chelpin (7 Februari 1905 – 9 Machi 1983) alikuwa mwanafiziolojia kutoka nchi ya Uswidi. Alikuwa mwana wa Hans von Euler-Chelpin. Hasa alichunguza neva. Mwaka wa 1970, pamoja na Bernard Katz na Julius Axelrod alikuwa mshindi wa Tuzo ya Nobel ya Tiba.
Molibdeni
Molibdeni (kutoka kigiriki "molybdos" metali ya risasi) ni elementi na metali ya mpito yenye namba atomia 42 katika mfumo radidia. Uzani atomia ni 95.94. Rangi ya metali tupu ni nyeupe-kifedha.
Ni metali imara na ngumu na kiwango cha kuyeyuka ni juu sana. Kwa sababu hiyo hutumiwa katika aloi za feleji inayotakiwa kuwa na nguvu sana.
Polokwane
Polokwane (Kiafrikaans: Pietersburg) ni manisipaa ya Afrika Kusini na mji mkuu wa Jimbo la Limpopo. Mji una wakazi nusu milioni.
Mji ulianzishwa mwaka 1886 na makaburu wa Voortrekker ukapewa jina la Pietersburgh kwa heshima ya jenerali ya makaburu Petrus Jacobus "Piet" Joubert. Wakati wa Vita ya pili ya Waingereza dhidi ya Makaburu Pietersburgh ikawa mji mkuu wa jamhuri ya Transvaal ikavamiwa na Waingereza mwaka 1901.
Polokwane iko katika nyanda za juu kwa kimo cha mita 1,312. Hali ya hewa ni ya wastani yenye sentigredi 27°C wakati wa joto na 20 °C wakati wa baridi.
Kuna migodi ya almasi na kiwanda cha kuchimbia mchanga safi sana inayofaa matumizi ya vioo. Pamoja na migodi kuna pia viwanda mbalimbali.
Polokwane itaona michezo ya mpira wakati wa kombe la dunia la 2010.
Voortrekker
Voortrekker ni neno la Kiafrikaans linalomaanisha "watangulizi". Katika historia ya Afrika Kusini makaburu walianza kuondoka katika Koloni ya Rasi kuanzia mwaka 1835 kwa sababu walisikitika mno utawala wa Uingereza.
Hasa katika miaka ya 1840 na 1850 maelfu waliondoka katika koloni ya Kiingereza na kuingia katika maeneo ya kaskazini ya Afrika Kusini. Walisafiri hasa kwa kutumia magari yaliyovutwa na maksai pamoja na mifugo na familia yote wakiishi katika hema kwa miezi hata miaka hadi kufikia mahali walipoweza kujenga. Walianzisha jamhuri ndogo kama vile Transvaal, Dola Huru la Oranje na Natalia.
Upanuzi huu ulisababisha vita mbalimbali kati yao na makabila ya Waafrika kama Wandebele au Wazulu. Lakini maeneo makubwa ya Afrika Kusini yalikuwa karibu bila watu kutokana na vita za mfecane zilizoendeshwa na Shaka Zulu kabla ya upanuzi wa makaburu. Kwa jumla mavoortrekker waliweza kujitetea kwa sababu walikuwa na silaha bora kuliko Waafrika pia kwa sababu viongozi Waafrika walishindana kati yao na hawakusimama pamoja.
Kati ya viongozi wa mavoortrekker walikuwa Piet Retief, Gerrit Maritz, Andries Pretorius, Louis Trichardt, Hendrik Potgieter na wengine.
Majina yao yapatikana katika majina ya miji ya Afrika Kusini hata kama serikali imeanza kutumia majina mapya tangu mwisho wa siasa ya Apartheid. Mifano ya majina ya Kivoortrekker ni Pretorius (mji wa Pretoria), Potgieter (Potchefstroom), Louis Trichardt (mji wa Louis Trichardt ulioitwa kwa muda Makhado), Piet Retief (mji wa Piet Retief katika jimbo la Mpumalanga)
Kwenye mwisho wa karne ya 19 jamhuri zote zilizoanzishwa na mavoortrekker zilivamiwa na kutwaliwa na Uingereza uliopanusha utawala wake juu ya Afrika Kusini yote.
Kuna kumbukumbu kubwa kwa heshima ya Voortrekker mjini Pretoria iliyojengwa wakati wa siasa ya Apartheid na leo kazi yake ni kama makumbusho ya utamaduni wa Kiafrikaans.
Walter Hess
Walter Rudolf Hess (17 Machi 1881 – 12 Agosti 1973) alikuwa mwanafiziolojia kutoka nchi ya Uswisi. Hasa alichunguza neva za ubongo. Mwaka wa 1949, pamoja na Antonio Egas Moniz alikuwa mshindi wa Tuzo ya Nobel ya Tiba.
Antonio Egas Moniz
Antonio Caetano de Abreu Freire Egas Moniz (29 Novemba 1874 – 13 Desemba 1955) alikuwa daktari na mwanasiasa kutoka nchi ya Ureno. Hasa alichunguza neva za ubongo. Katika siasa alikuwa balozi ya Ureno kwa Hispania (miaka ya 1917 na 1918) na mwakilishi wa nchi yake kwenye mikutano ya kimataifa. Mwaka wa 1949, pamoja na Walter Hess alikuwa mshindi wa Tuzo ya Nobel ya Tiba.
Mfecane
Mfecane ("Kizulu: kutawanyika au kumegeka; kwa Kisotho "Difaqane"") ni kipindi katika historia ya Afrika ya Kusini kati ya 1815 na 1840.
Kipindi hiki kilikuwa na mvurugo mkubwa kutokana na vita nyingi zilizosababisha uhamisho wa makabila yaliyolazimishwa kuondoka kwao au kutafuta mahali mapya yakiendelea kuhamahama hadi Tanzania, Malawi na Zambia.
Harakati hii ilianzishwa na mafanikio ya ufalme wa Wazulu walioongozwa na Shaka Zulu. Shaka kama kiongozi wa kijeshi katika kundi dogo la Wanguni alibadilisha mtindo wa vita akaweza kushinda viongozi majirani na kuunganisha Wanguni katika himaya yake ya Kizulu. Mtindo huu mpya ulikuwa na mpangalio wa askari katika vikundi vyenye nidhamu kali vilivyoitwa impi na silaha mpya zilizolazimisha askari kukaribia maadui na kupigana nao ana kwa ana.
Mafanikio ya kijeshi ya Shaka yalisababisha makabila mengine kukimbia yakiingia katika maeneo ya majirani ya kusababisha uhamisho wao. Wangoni wa eneo la Songea katika Tanzania ni kundi mojawapo lililoendelea kukimbia hasira ya Wazulu hadi kufika mbali.
Maeneo makubwa hasa katika tambarare za Afrika Kusini yalibaki bila watu kwa sababu vikundi vingi vilihamia mbali au kukimbilia maeneo ya milima penye usalama zaidi.
Mitindo ya kivita ya Kizulu ilinakiliwa haraka na makabila mengine na kipindi cha mfecane kiliona pia kutokea kwa madola mapya yenye nguvu ya kijeshi kama vile Sotho, Swazi na Ndebele.
Uharibifu uliosababishwa na mfecane uliorahisisha upanuzi wa makaburu aina ya voortrekker waliondoka katika koloni ya Rasi kuanzia 1835. Hata kama walikuwa wachache waliweza kuingia mbali katika maeneo yaliyowahi kukaliwa na makabila ya Kiafrika lakini kwa kipindi hiki kubaki bila watu.
Vilevile mashindano ya kijeshi yalijenga madola ya Waafrika yaliyokuwa na nguvu kujitetea dhidi ya upanuzi wa jamhuri za Makaburu na baadaye ukoloni wa Uingereza. Waingereza walilazimishwa kutambua madola kama Lesotho au Uswazi kwa sababu waliogopa gharama kubwa za kuwashinda.
Vikundi vya Wazulu na vikundi vilivyoondolewa nao katika maeneo yao viliendelea kuhamahama wakaelekea kaskazini na kufika hadi sehemu za nchi za kisasa za Zambia, Malawi na Tanzania. Hapo ni pia asili ya Wangoni katika Mkoa wa Ruvuma (Songea) wa Tanzania.
Walileta mtindo wa kupigania vita katika vikosi vya impi ulioigwa na majirani yao kama Wasangu na Wahehe.
Wazulu
Wazulu ("kwa Kizulu: amaZulu") ni kabila kubwa la Afrika Kusini lenye watu milioni 9-10. Makazi yao ni hasa jimbo la KwaZulu-Natal lakini wako katika miji yote ya Afrika Kusini pamoja na vikundi vidogo zaidi katika Zimbabwe, Zambia na Msumbiji.
Lugha yao ya Kizulu wanayoita wenyewe "isiZulu" ni lugha ya Kibantu.
Katika historia ya Afrika Kusini ufalme wa Wazulu na upanuzi wao chini ya Shaka Zulu ni kipindi muhimu. Dola la Wazulu likatetea uhuru wake hadi 1879 liliposhindwa na Waingereza.
Wakati wa siasa ya apartheid Wazulu kama Waafrika wote walihesabiwa kama raia wa ngazi ya duni.
Tangu mwisho wa apartheid hushiriki kamili katika ujenzi wa taifa.
Christiaan Barnard
Christiaan Neethling Barnard (8 Novemba 1922 – 2 Septemba 2001) alikuwa daktari mpasuaji nchini Afrika Kusini. Barnard ni maarufu kwa sababu alikuwa daktari wa kwanza aliyehamisha moyo wa mtu kwa mtu mwingine.
Christian alizaliwa katika familia maskini ya mhubiri makaburu. Akasoma tiba kwenye chuo kikuu cha Cape Town na baadaye huko Marekani kwenye chuo kikuu cha Minnesota alipoendelea kupata diploma ya upasuaji.
1958 alirudi Afrika Kusini akawa bingwa wa upasuaji wa moyo na profesa kwenye chuo kikuu.
Tar. 3 Desemba 1967 katika hospitali ya Groote Schuur mjini Cape Town Christiaan Barnard alikuwa daktari kiongozi katika upasuaji uliofaulu mara ya kwanza kuhamisha moyo kutoka kwa mtu kwenda mtu mwingine. Jumla ya madaktari 31 walishirikiana kumpatia mgonjwa Louis Washkansky mwenye miaka 54 moyo wa kijana Denise Darvall aliyewahi kufa siku ileile hospitalini kutokana na ajali ya motokaa akiwa na umri wa miaka 25.
Upasuaji uliendelea kwa masaa matano. Washkansky aliishi siku 18 na moyo mpya akafa baadaye kutokana na uambukizo wa mapafu.
Mgonjwa wa pili aliyepokea moyo mpya na Barnard alikuwa Philip Blaiberg tar. 2 Januari 1968 akaendelea kuishi miezi 19.
Barnard alianzisha mbinu huu ulioendelezwa baadaye. Siku hizi takriban theluthi mbili ya watu waliopokea moyo mpya huishi zaidi ya miaka mitano.
Frances Ford Seymour
Frances Ford Seymour (4 Aprili 1908 – 14 Aprili 1950) alikuwa mjamaa wa New York, labda anafahamika zaidi kama mke wa pili wa mwigizaji wa filamu bwana Henry Fonda pia mama wa waigizaji filamu Jane Fonda na Peter Fonda. Frances alikuwa akisumbulia na ugonjwa wa ukichaa na kisha akijiua mwenyewe kwa kujikata na kiwembe kooni mnamo mwaka 1950 wakati bado anatumia dawa za matumizi ya muda mrefu. Alifariki akiwa na umri wa miaka 42.
Frances alizaliwa mjini Brockville, Ontario, Kanada, alikuwa binti wa Eugene Ford Seymour na Sophie Mildred Bower. Mnamo tarehe 10 Januari ya mwaka wa 1931 aliolewa na George Tuttle Brokaw, tajiri mkubwa pia ni mtu mashuhuri kweli kweli katika jiji la New York, tajiri huyu mwanzoni alimuoa Clare Booth Luce, kwa bahati mbaya wakatalikiana.
Frances na tajiri huyo walizaa mtoto mmoja aitwae "Frances Brokaw".
George Tuttle Brokaw alikuja kufariki mnamo mwaka 1936, na kumuacha mjane Frances Ford Seymour akiwa na umri wa miaka 28.
Mnamo tarehe 16 Septemba ya mwaka wa 1936 Frances Ford Seymour aliolewa na mwigiza filamu mashuhuri bwana Henry Fonda, katika Kanisa la Kristo liliopo mjini New York. Wanandoa hao walizaa watoto wawili, mmoja Jane Seymour Fonda na Peter Fonda.
The Washington Post
Mfereji wa Mariana
Mfereji wa Mariana ni sehemu ya chini kabisa kwenye uso wa dunia yetu. Ni mfereji wa Bahari ya Pasifiki ambako kina cha maji hufikia mita 10,293 kutoka uso wa bahari hadi sakafu yake. Mifereji kwenye misingi ya bahari hulinganishwa pia na mabonde makali au korongo chini ya maji.
Mfereji huu uko kando ya Visiwa vya Mariana karibu na Guam. Ni mahali ambako bamba la Pasifiki hujisukuma chini ya Bamba la Ufilipino.
Sehemu ya chini kabisa ilifikiwa katika historia mara mbili na nyambizi za kisayansi. Mara ya kwanza ilikuwa safari ya chombo cha "Trieste" cha mchunguzi wa bahari Auguste Piccard tar. 23 Januari 1960 na 1995 "Kaiko" kutoka Japani.
Bamba la Pasifiki
Bamba la Pasifiki ni kati ya mabamba makubwa ya gandunia ya dunia yetu. Lipo chini ya bahari ya Pasifiki ikiwa ni bamba la gandunia kubwa kabisa. Maada yake ni miamba nzito ya gumawesi.
Bamba la Pasifiki hupakana na mabamba ya Amerika ya Kaskazini, Juan Fuca, Cocos, Nazca, Antaktika, Australia na Ufilipino.
Bamba lote lina mwendo wa kuelekea kaskazini-magharibi kwa mkasi wa sentimita 10 kwa mwaka.
Mwendo huu unaacha nafasi upande wa mashariki inayoonekana kama bonde la ufa kwenye sakafu ya bahari. Upande wa magharibi bamba lajisukuma chini ya bamba la Ufilipino na tokeo lake ni mfereji wa Mariana.
Kando la bamba kuna volkeno nyingi zinazoitwa "pete ya moto".
Timor
Timor ni kisiwa katika funguvisiwa ya Malay chenye eneo la 33,850 km². Nusu moja ya kisiwa ni sehemu ya Indonesia na sehemu nyingine ni jamhuri huria ya Timor ya Mashariki.
Urefu wa kisiwa ni kilomita 500 na upana 80 km. Kwa jumla kuna wakazi milioni 3 kisiwani.
Stani
Stani ni elementi. Namba atomia yake ni 50 kwenye mfumo radidia na uzani atomia ni 118.710. Jina ni neno la kilatini stannum kwa metali hii.
Ni metali laini sana yenye rangi ya kifedha-kijivu. Huyeyuka mapema kwenye kiwango cha halijoto cha 505 °C.
Hupatikana hasa kama oksidi katika mitapo.
Katika historia ilikuwa kati ya metali za kwanza zilizotumiwa na binadamu katika teknolojia. Bronzi ambayo ni aloi ya shaba na stani ilikuwa metali ya kwanza ya vifaa vya kazi na silaha katika nchi nyingi kabla ya teknolojia ya chuma. Mahitaji ya stani yalikuwa sababu muhimu kwa Waroma kuvamia Britania penye migodi muhimu ya stani katika rasi ya Cornwall.
Matumizi ya stani duniani ni takriban tani 300,000 kwa mwaka.
Theluthi moja ya mahitaji ni kwa ajili ya aloi za lihamu kwa kazi za kulehemia. Matumizi haya yamezidi kuwa muhimu kutokana mahitaji makubwa ya kompyuta na vifaa vya elektroniki.
Stani haioksidiki kirahisi hewani na hujiunga na chuma. Hivyo theluthi nyingine ya mahitaji ya stani ni kama koti kwa mabati ya chuma au kwa bati za kopo ni kinga dhidi ya kutu.
Wimbo
Wimbo/nyimbo ni tungo zenye kufuata mapigo fulani ya kimi za kiafuziki yenye mahadhi ya kupanda na kushuka kwa mawimbi ya sauti (urari wa sauti) na mpangilio maalumu wa maneno.
Nyimbo huundwa kwa lugha ya mkato na matumizi ya lugha ya picha (taswira).
Muundo wa nyimbo huwa ni wa kuimbika na mizani ya kila mstari mara nyingi huwa inalingana.
Nyimbo aghalabu huambatana na ala za muziki kama vile ngoma, zeze, marimba, makofi, vigelegele na kadhalika.
Wahusika wa nyimbo huwa ni mtu mmoja au kikundi cha watu. Mashairi ya nyimbo huimbwa popote pale panapostahili kulingana na tukio au muktadha unaofungamana na wimbo. Hivyo basi kuna nyimbo za dini, harusi, siasa, jando/unyago, kilimo, nyimbo za kuwinda na kadhalika.
Kuna aina nyingi za nyimbo zikitofautishwa na nchi, utamaduni na waimbaji wenyewe. Kwa mfano kuna nyimbo za kitamaduni, za Kiinjili na za kisasa.
Hivyo vikundi ni kulingana na nyakati na vinaweza kugawanywa zaidi kulingana na tofauti. Kwa mfano nyimbo za kisasa zinaweza gawanywa kulingana na mtindo wa wimbo. Nyimbo zinaweza gawanywa kulingana na nchi. Nchini Kenya kuna nyimbo za makabila tofautitofauti kama chakacha na mugithi ambazo zinahusishwa na kabila tofautitofauti.
Nyimbo za kisasa zinarekodiwa kwenye studio za kisasa ama studio za nyumbani ambao ni mtindo unaoleta mageuzi makuu kwa wasanii. Leo unaweza kurekodi wimbo mzima ukiwa nyumbani mradi uwe na vifaa vinavyostahili.
Kingwana
Kingwana ni lahaja ya Kiswahili inayozungumzwa katika Jamhuri ya Kidemokrasia ya Kongo, hasa upande wa mashariki.
Chanzo cha Kingwana ni Kiswahili cha wafanyabiashara na askari kutoka pwani ya Bahari Hindi (leo nchini Tanzania) walioingia katika Katanga kwa biashara ya watumwa na pembe za ndovu wakati ya karne ya 19 kabla ya ukoloni.
Lugha ikaendelea ilipokuwa chombo cha mawasiliano katika mchanganyiko wa watu wa makabila mbalimbali walioelekea kutafuta kazi katika migodi ya Katanga na Kongo ya Mashariki.
HABARI NJEMA KAMA YOHANA ALIANDIKA
Ku mwanzo Neno alikuwa, na Neno alikuwa pamuya na Mungu, na Neno alikuwa Mungu. 2 Ye njo alikuwa ku mwanzo pamoya na Mungu. 8 Vitu yote zilifanywa na ye; na haiko na ye, kitu haikufanywa ile ilifanywa. 4 Ndani yake ilikuwa uzima; na uzima ilikuwa nuru ya watu. 5 Na nuru inangala ku iza; na iza haikusinda ye. 6 Mutu moya alitokea, alitumwa kutoka ku Mungu, jina yake Yohana. 7 Ye njo alikuya sahidi, asuhudie nuru, watu yote waamini kwa sababu yake. 8 Hakukuwa nuru ile, lakini alikuya asuhudie nuru. 9 Nuru ile ilikuwa nuru ya kweli, ile inapatisa nuru kila mutu ile anakuya ku ulimwengu. 10 Alikuwa ku ulimwengu, na ulimwengu ilifanywa na ye, na ulimwengu haikuyua ye.
Mwanaidi Suka
Mwanaidi Suka (au Mainda) ni mwigizaji wa filamu na tamthilia kutoka nchini Tanzania. Suka ni mmoja wa wanakundi la Kaole Sanaa Group, lenye makazi yake jijini Dar es Salaam, Tanzania.BaragumU
Rodi
Rhodi (pia: Rodi - kutoka Kigiriki "rhodeos "nyekundu kama waridi"" kwa sababu kampaundi zake mara nyingi huwa na rangi nyekundu ) ni elementi na metali haba duniani. Kikemia ni elementi ya mpito yenye kifupi cha Rh na namba atomia 45 katika mfumo radidia.
Rhodi ni metali ngumu yenye rangi nyeupe-kifedha. Haimenyuki kirahisi na asidi au hewa hivyo hutafutwa kwa aloi inamoongeza ugumu na kuzuia kuoksidisha kwa aloi.
Kutokana na uhaba na faida zake ni metali ghali kabisa duniani inayouzwa na kununuliwa sokoni.
Mel Gibson
Mel Columcille Gerard Gibson (amezaliwa tar. 3 Januari 1956) ni mzaliwa wa Marekani-mwigizaji wa filamu, mwongozaji na pia mtayarishaji. Gibson alihamia Australia akiwa na umri wa miaka 12 na baadaye alisomea maswala ya uigizaji katika Taasisi ya Sanaa na Maigizo ya Taifa (kwa Kiing.: "National Institute of Dramatic Art") iliyopo mjini Sydney, Australia.
Gibson baada ya kujiimarisha mwenyewe kama jina la mwenye kijiji katika mfululizo wa filamu ya Mad Max na Lethal Weapon. Gibson vile vile alikwenda kushiriki katika ugawaji wa tuzo ya Oscars na akabahatika kuwa mshindi wa tuzo hiyo kama mwigizaji na mwongozaji bora wa filamu (filamu ilikuwa: Braveheart).
Kuongoza kwake filamu ya Braveheart kume mfanya awe nyota wa sita wa filamu aliegeuka kuwa mtengenezaji wa filamu kwa kupokea tuzo ya Oscar kama mwongozaji bora. Mnamo mwaka 2004, aliongoza na kuitaarisha filamu ya The Passion of the Christ, filamu yenye mafanikio makubwa, iliyoonyesha saa na maisha ya mwisho ya Yesu. Gibson ni Ofisa mwamrishi wa Australia na vile vile alipewa cheo na gazeti la Forbes (Forbes magazine) kwa kuwa kama mmoja wa watu mashuhuri wenye nguvu duniani mnamo mwaka 2004.
Cadimi
Cadimi (pia: Kadimi - kupitia Kilatini "Cadmium" kutoka Kigiriki καδμεία "kadmeia" iliyotaja mitapo yenye cadimi kwa heshima ya mungu wa Kigiriki Κάδμος "Kadmos") ni elementi na metali haba duniani. Kikemia ni elementi ya mpito yenye kifupi cha Cd na namba atomia 48 katika mfumo radidia.
Cadimi ni metali laini yenye rangi nyeupe-buluu. Hufanana mara nyingi na tabia za zinki lakini humenyuka kirahisi zaidi. Cadimi yenyewe na kampaundi zake huwa ni sumu ikisababisha kansa.
Matumizi yake ni hasa katika beteri na viungo vya rangi. Kwa teknolojia ya kinyuklia hutumiwa kama kinga dhidi ya nyutroni katika matanuri ya nyuklia.
Nondo za Cadimi zilitumiwa 1942 na Enrico Fermi katika tanuri nyuklia ya kwanza kwa kusudi la kutawala mmenyuko mfulizo wa nyuklia. Nondo hizi zilisukumwa kati ya nondo za urani na kupunguza mwendo wa nyutroni kati ya nondo za urani.
Msese (Recurvirostridae)
Wasese hawa ni ndege wa familia ya Recurvirostridae (kusoma kuhusu wasese wengine tazama Msese (Scolopacidae)). Ndege hawa ni weusi na weupe na wana mdomo na miguu mirefu ilio membamba. Huonekana kando ya ziwa, bahari au mito, afadhali kwa maji ya chumvi, ambapo hutafuta chakula kwa kutumia kuiingiza midomo yao katika matope. Hula gegereka wadogo na wadudu wa maji. Hutaga mayai mawili hadi matano ardhini au juu ya majani makavu karibu na maji. Kwa kawaida matago yapo kwa makundi madogo.
Stibi
Antimon au Stibi (kutoka kigiriki stimmi/stibi na Kilatini stibium iliyotaja kampaundi ya elementi) ni nusumetali au metaloidi yenye namba atomia 51 katika mfumo radidia. Uzani atomia ni 121.760. 
Elementi hutokea kwa alotropia nne na ile ya kawaida ni ya metaloidi yenye rangi buluu-nyeupe. Alotropia za rangi njano na nyeusi ni simetali tena si thabiti.
Matumizi yake ni katika rangi, madawa ya kuzuia moto, aloi nyingi na kutengeneza kompyuta.
Kihistoria kampaundi ya stibi (antimon) ilitumiwa kama wanja (kohl) yaani rangi ya upara.
Msese (Scolopacidae)
Wasese hawa ni ndege wa jenasi "Limosa" katika familia ya Scolopacidae (kusoma kuhusu wasese wengine tazama Msese (Recurvirostridae)). Ndege hawa wana rangi ya kahawa au kijivu na wakati wa majira ya kuzaa rangi inakuwa nyekundu zaidi. Wana mdomo na miguu mirefu na mdomo ni mnyofu au umepindika juu kidogo. Katika Afrika huonekana kando ya bahari, viziwa au mito ambapo hutafuta chakula kwa kutumia kuingiza mdomo wao katika matope. Hula nyungunyungu, wadudu na lava za wadudu. Hutaga mayai matatu hadi sita ardhini katikati ya manyasi mafupi.
Mraba
Mraba ni aina ya pekee ya mstatili. Kama mstatili umbo lake lina pembe nne na kila pembe ina nyuzi 90 yaani ni pembemraba. Urefu wa kila upande ni sawa. Pande zote zinazoelekeana ni sambamba.
Lalo za mraba zinalingana na kukatana kwa pembe la 90°. Nafasi kati ya kila ulalo na upande wa nje wa mraba ni 45°.
Bruce Willis
Walter Bruce Willis (amezaliwa tar. 19 Machi 1955) ni mwgizaji wa filamu na mwimbaji kutoka nchi ya Marekani. Alianza kupata umaarufu kuanzia maiaka ya 1980 hivi, na akabaki kuwa kama mwigizaji kiongozi pia mwigizaji msaidizi katika baadhi ya filamu zilizo kuwa zinaigizwa huko Hollywood.
Willis heshima ilikuja kuwa kubwa pale alipoigiza filamu ya Die Hard mnamo mwaka 1988, na kutumia jina la John McClane. Willis amemuoa mwgizaji filamu mwenzake bi.Demi Moore na wana watoto watatu kabla ya kutarikiana mnamo mwaka wa 2000, hiyo ilikuwa baada ya miaka kumi na tatu ya ndoa.
Willis amepokea tuzo nyingi na kupewa heshima tofauti na kazi yake, kwa kudhihirisha na kutoa baadhi msaada wake katika kikosi cha jeshi la Marekani, kujihusisha pia na maswala ya kisiasa.
Pras
Prakazrel Samuel Michel, anajulikana kama Pras, (amezaliwa tar. 19 Oktoba 1972) ni mshindi wa Tuzo ya Grammy (Grammy Award) akiwa kama rapa, mwigizaji na mtayarishaji bora wa muziki kutoka nchini Marekani. Pras vilevile ni mmoja kati ya wanakundi la muziki wa hip hop maarufu kama The Fugees, ni miongoni mwa makundi yaliyofikiriwa kuwa yalipata sifa kubwa sana kwenye miaka ya 1990, kwa kutoa albamu ya The Score iliyofanya vizuri katika soko la muziki.
Pras alizaliwa mjini Haiti na kukulia mjini Brooklyn,New York na South Orange, New Jersey, Pras ni mkulima wa muziki toka awali. Akiwa na umri wa maiaka kumi na tatu, Pras alikutana na Lauryn Hill akiwa na umri wa miaka 12, Lauryn ni mwimbaji aliye na kipaji na sauti nzuri, Pras aliligundua hilo mwanzo tu wa kukutana nae. Mnamo mwaka wa 1988, Pras alimtamblisha Lauryn kwa "binamu yake", Wyclef Jean, na baadae wakaja kuunda kundi la muziki liloitwa Tranzlator Crew. Kundi baadae lilibadilshwa jina na kuitwa The Fugees, kama kumbu kumbu kwa wakimbizi wa Haiti waliotelekezwa katika kutaka kupita katika bahari ya Marekani.
Mzingo (jiometria)
Mzingo ni mstari wa nje wa umbo la kijiometria kama vile duara, pembetatu au mstatili.
Katika fani ya astronomia mzingo au njia mzingo inataja pia obiti yaani njia ya gimba la angani kama sayari ya kuzunguka jua au mwezi kuzunguka sayari yake kwa sababu njia hii inafanana na mzinga wa duaradufu.